ส่วนที่ 3

การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีให้เป็น ดังนี้

1.
กรรมการบริหารทุกคนและผู้ที่ดำรงตำแหน่งบริหารสูงสุดในสายงานบัญชีให้ลงลายมือชื่อพร้อมทั้งประทับตราบริษัท
(ถ้ามี) ในแบบแสดงรายการข้อมูลประจำปี พร้อมทั้ง
มอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย โดยให้ใช้
ข้อความและรูปแบบ ดังนี้

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1)งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงินผลการดำเนินงานและ
กระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่าง
ถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว และข้าพเจ้าได้แจ้งข้อมูลการประเมินระบบการ
ควบคุมภายใน ณ วันที่ 24 กุมภาพันธ์ 2549 ต่อผู้สอบบัญชีและกรรมการ
ตรวจสอบของบริษัทแล้ว ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการ
ควบคุมภายใน รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัท
และบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้ นางสาวเพชรรัตน์ เอกแสงกุล
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาวเพชรรัตน์ เอกแสงกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

  ชื่อ ตำแหน่ง ลายมือชื่อ^(*)

1. นายสนั่น เอกแสงกุล ประธานกรรมการบริหาร …........................

2. นางสาวเพชรรัตน์ เอกแสงกุล กรรมการ …........................

3. นายสนิท เอกแสงกุล กรรมการ …........................

4. นายวิชัย เอกแสงกุล กรรมการ …........................

5. นางสาวสิรินันท์ เอกแสงกุล กรรมการ …........................

6. นางสว่างจิตต์ เลาหะโรจนพันธ์ ผู้จัดการฝ่ายบัญชี …........................

ผู้รับมอบอำนาจ นางสาวเพชรรัตน์ เอกแสงกุล กรรมการ …........................

2. กรรมการคนอื่นของบริษัทที่ออกหลักทรัพย์นอกจาก 1. ให้ลงลายมือชื่อพร้อมทั้งประทับตราบริษัท
(ถ้ามี) ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท ข้าพเจ้าไม่มีเหตุอันควรสงสัยว่าข้อมูลดังกล่าว
ไม่ถูกต้องครบถ้วน เป็นเท็จ ทำให้ผู้อื่นสำคัญผิด หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้
สอบทานแล้ว และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ
ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ ข้าพเจ้าได้มอบหมายให้
นางสาวเพชรรัตน์ เอกแสงกุล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวเพชรรัตน์ เอกแสงกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”

  ชื่อ ตำแหน่ง ลายมือชื่อ^(*)

1. นางพิสมัย บุณยเกียรติ กรรมการบริษัท …........................

2. นายวิเทียน นิลดำ กรรมการบริษัท …........................

3. นายเจน วองอิสริยะกุล กรรมการบริษัท …........................

4. นางสาวทิพวรรณ อุทัยสาง กรรมการบริษัท …........................

ผู้รับมอบอำนาจ นางสาวเพชรรัตน์ เอกแสงกุล กรรมการ …........................

หมายเหตุ หากในวันที่ยื่นแบบแสดงรายการข้อมูลประจำปีต่อสำนักงาน มีเหตุจำเป็น ที่ทำให้บุคคลใด

ยังไม่สามารถลงลายมือชื่อในแบบแสดงรายการข้อมูลประจำปีได้ เมื่อเหตุดังกล่าวหมดสิ้นแล้ว

บริษัทที่ออกหลักทรัพย์ต้องจัดให้บุคคลนั้นลงลายมือชื่อทันที เว้นแต่เหตุที่ทำให้บุคคลดังกล่าว
ไม่สามารถลงลายมือชื่อได้เกิดจากการที่บุคคลดังกล่าว
อยู่ในภาวะไม่สามารถรู้ผิดชอบหรือไม่สามารถ
บังคับตนเองได้ เนื่องจากเจ็บป่วยทางร่างกายหรือทางจิต บริษัทที่ออกหลักทรัพย์ไม่จำต้องจัดให้
บุคคลดังกล่าวลงลายมือชื่อในแบบแสดงรายการข้อมูลประจำปี